Fentermina

Fentermina konposatu organiko aromatikoa da, C10H15 formula duena feniletilamina ordezkatuen klasekoa. Solidoa da. Uretan disolbaezina da baina disolbagarria dietil eterretan eta ohiko disolbatzaile organikoetan. Toxikoa da.

Fenterminak apetitua galarazten duenez, pisua galtzeko botika gisa baliatzen da ariketa fisikoaren lagungarri gisa epe motzeko tratamenduetan. Hala ere Europar Batasunean ez du botika baimenik eta ezin da preskribatu. Frantzian, substantzia estufefazienteen zerrendan dago. AEBetan erabilera legala da eta FDAren baimena du 1959az gero. 2022an, Estatu Batuetan gehien preskribatutako 149. medikazioa izan zen, 3 milioi errezeta baino gehiagorekin.

 Sintesia 
Fenterminaren sintesia bentzaldehidoarekin hasten da, eta horri 2-nitropropanoa gehitzen zaio lehen urratsean, Henry-ren erreakzio baten bidez. Ondoren, lortzen den 2-metil-2-nitro-1-fenil-1-propanola aminara hidrogenatzen da Raney nikela erabiliz. Hirugarren urratsean, OH taldearen ordezkapen nukleozalea gertatzen da tionil kloruroa erabiliz 2-amino-2-metil-1-fenilpropil kloruroa lortuz. Itu-konposatua paladioak katalizatutako hidrogenazioaren bidez lortzen da azken urratsean.

340x340px|Phentermine synthesis 01

 Albo-ondorioak 
Albo-ondorio ohikoenen artean, bihotz-taupada azkarra, presio arterial altua, lo egiteko arazoak, zorabioak eta ezinegona daude. Albo-ondorio larrien artean menpekotasuna aipa daiteke.

 Kontraindikazioak 
Ez da gomendatzen haurdunaldian edo edoskitzaroan erabiltzea.

 Erreferentziak